[{"text_idx": "#000001", "text": "Ilmub Kristo Ka\u0308o kitarrio\u0303pik po\u0303hikoolile"}, {"text_idx": "#000002", "text": "Milline on parim vanus kitarrio\u0303pingute alustamiseks?"}, {"text_idx": "#000003", "text": "Elektrikitarri algkursus algab 18. jaan."}, {"text_idx": "#000004", "text": "Tallinna VII kitarrifestival 10.-16. juuni 2012"}, {"text_idx": "#000005", "text": "Kui endale miski va\u0308ga meeldib, siis on suur ro\u0303o\u0303m seda ka teistega jagada. Ma\u0308ngin pidevalt erinevat muusikat ja kuulen teisi ma\u0308ngimas ning festivali idee ongi seda ko\u0303igile pakkuda.\nSeekord toimub Tallinna Kitarrifestival juba seitsmendat korda. Mul on hea meel, et festival on nu\u0308u\u0308dseks kujunenud paljudele kitarriso\u0303pradele aasta oodatuimaks su\u0308ndmuseks. Pu\u0308u\u0308an lu\u0308hidalt kirjeldada, mis sel aastal toimub."}, {"text_idx": "#000006", "text": "Festival tutvustab kitarrimuusikat kogu selle stiiliderohkuses. Saame kuulata flamenkot ja fingerstyle\u2019i, brasiilia dz\u030ca\u0308ssi ja karnevalimuusikat, kitarriklassikat, tangomuusikat, 20. sajandi suurkujude \u2212 Brouweri, Ponce\u2019i, Ginastera \u2212 ning meie oma po\u0303hjamaist kitarrimuusikat."}, {"text_idx": "#000007", "text": "Festivali avab Kanada fingerstyle\u2019i kitarri legend, laulja ja helilooja Don Ross. Ta ma\u0308ngib oma erilise tehnikaga ja laulab omaloodud laule. Va\u0308ga energiarikas kontsert. USAs Winfieldis korraldatakse fingerstyle\u2019i konkurssi, mis on selle stiili kitarristidele nagu MM. Don on seni ainus selle vo\u0303istluse kahekordne vo\u0303itja. Paljude kriitikute ja muusikaso\u0303prade arvates on ta u\u0308ldse parimaid akustilise kitarri ma\u0308ngijaid maailmas."}, {"text_idx": "#000008", "text": "Festivali suurim u\u0308llataja on Yamandu Costa, brasiilia muusika u\u0308ks suuremaid geeniuseid la\u0308bi aegade. Tema kontserdid ta\u0308idavad publiku alati ro\u0303o\u0303mu ja vaimustusega. Yamandu on erakordsete vo\u0303imetega virtuoos, helilooja ja improvisaator, kes u\u0308letab ko\u0303iki piire, kombineerib ja loob uusi stiile. Brasiillased ise vo\u0303rdlevad teda Baden Powelliga, paljud seavad ta u\u0308hte ritta Paco de Lucia ja teiste selliste suurustega. Hea meel on, et niisugune muusik tuleb festivalile."}, {"text_idx": "#000009", "text": "Maailma suuremates muusikakeskustes esineva ja hiljuti Carnegie Hallis debu\u0308u\u0308di teinud Mehhiko kitarristi Cecilio Perera kontsertidest ra\u0308a\u0308gitakse ainult u\u0308livo\u0303rretes. Cecilio on ka mitmete oluliste kitarrikonkursside vo\u0303itja. Olin hiljuti tema kontserdil, kus ta ma\u0308ngis nii Brouweri kui Ginastera sonaati ja veel palju muud. Need on ku\u0308ll parimate sonaatide hulgast 20. sajandi kitarrimuusikas, kuid nende ma\u0308ngimine samal kontserdil on suur publiku proovilepanek, peab olema piisavalt fantaasiat, et publiku huvi ei raugeks. Cecilio esitus oli lo\u0303puni kaasakiskuv ja ma kutsusin ta Tallinnasse just sama kava ma\u0308ngima."}, {"text_idx": "#000010", "text": "U\u0308heks omana\u0308olisemaks esinejaks festivalil on argentiinlanna Mirta Alvarez, sa\u0308ravamaid ja ehedamaid tangota\u0308hti kitarril. Ta on nii la\u0308bi imbunud Buenos Airese tangokultuurist, et juba igast tema liigutusest o\u0303hkub ehedat tangoho\u0303ngu. Mirta on ka tangolaulja ja -tantsija. Kontserdil kuuleme teda peale ma\u0308ngimise veidi ka laulmas. Mirta esitab muusikat \u201eLa Guardia vieja\u201d aegsetest heliloojatest Astor Piazzollani."}, {"text_idx": "#000011", "text": "Eesti muusikast tuleb festivalil ettekandele Urmas Sisaski \u201eNu\u0308u\u0308disaegne sodiaak\u201d, pisut u\u0308le tunni kestev teos flo\u0308o\u0308dile ja kitarrile, on ta\u0308is ilusaid ja loomulikult voolavaid meloodiaid ning fantaasiarikkaid leide kummalegi instrumendile. Ma\u0308ngib flo\u0308tist Neeme Punder ja kitarril mina ise. \u201eNu\u0308u\u0308disaegne sodiaak\u201d on kirjutatud ku\u0308mmekond aastat tagasi, aga Urmase so\u0303nul kanti sealt toona ette vaid mo\u0303ned palad ja teos tervikuna pidi ootama aastani 2011, kui me Neeme Punderiga asja ka\u0308sile vo\u0303tsime. Usun, et kitarrifestival saab olema just o\u0303ige koht tervikteose esmaettekandeks Tallinnas."}, {"text_idx": "#000012", "text": "Hispaania flamenkokitarrist Oscar Herrero on u\u0308ks viimaste ku\u0308mnendite teerajajaid flamenkomuusikas. Koos Hispaania ko\u0303rgeimate flamenkoauhindadega pa\u0308rjatud lauljanna Natalia Mellado\u2019ga annavad nad kontserdi, kus meil on vo\u0303imalus kuulata, mida on flamenkomuusika la\u0308bi aegade maailmale andnud."}, {"text_idx": "#000013", "text": "Brasiilia muusika ko\u0303rgeima autasu \u201ePre\u0302mio da Mu\u0301sica Brasileira\u201d vo\u0303itja, kitarrivirtuoos, improvisaator ja helilooja Daniel Marques koos lo\u0308o\u0308kpillima\u0308ngija Tiago Loei\u2019ga sisustavad festivali lo\u0303ppkontserdi Brasiilia karnevalimuusikaga. Daniel Marques ise kirjutab ka palju muusikat kitarrile, toetudes oma maa rikkalikele muusikatraditsioonidele ja otsides pidevalt uut helikeelt."}, {"text_idx": "#000014", "text": "Nagu alati, saame festivalil kuulda noori talente, ansambleid ja kitarriorkestreid. Ka nende o\u0303petajad esinevad solistidena vo\u0303i o\u0303pilastega ansamblis. Kontserdid toimuvad Lauluva\u0308ljaku klaassaalis, kus kuulajatele avaneb esinejate selja taga vaade merele ja seal rahulikult kulgevatele laevadele. Ainulaadne atmosfa\u0308a\u0308r kitarrimuusika kuulamiseks!"}, {"text_idx": "#000020", "text": "40 tuntud meloodiat kitarrile: arenda oma noodilugemisoskust\nAutomaatse tagasisidega netikursus algajatele + raamat + o\u0303petaja\nKITARR nr 1-12 (kolm aastaka\u0308iku)\nKristo Ka\u0308o. The Dance Album\nGuitar School - The key to the practical guitar playing"}]